# Хопскоч

Написала Rosanna Yuen

## Поставка

Тип шпила | Стандардни шпил
Гомила | Горња лева гомила. Све карте, осим аса, двојке, тројке и четворке треф се стављају овде на почетку игре. Карте се, једна по једна, окрећу на отпад.
Отпад | Одмах десно од гомиле. Може да држи само једну карту. Карта мора одмах бити стављена или на гомилу „темеља“ или на неко од места у резерви по вашем избору.
„Темељ“ | Четири места на врху, десно од гомиле. Ас се поставља на прву гомилу, двојка на другу, тројка на трећу, а четворка на четврту гомилу. Први „темељ“ се слаже за по једну вредност карте више, други за по две, трећи за по три, а четврти за по четири вредности карте више. Сви „темељи“ се преламају на аса када се пређе тринаест. Карте на „темељу“ нису у игри. Знаци нису битни.
Резерва | Четири гомиле испод „темеља“. Карте са резерве могу да се играју само на „темеље„. Карте померене са отпада се могу ставити на било коју резерву.

## Циљ

Померити све карте на „темељ“.

## Правила

Изградити за по једну, две, три и четири карте први, други, трећи и четврти темељ респективно. Карте се окрећу једна по једна са гомиле на отпад. Пошто отпад може да држи само једну карту, ова карта се одмах мора одиграти на „темељ“ или на неку од резерви. Карте са резерве се не могу преслагати.

## Бодовање

Свака карта померена на „темељ“ доноси један поен.

Највећи могући број поена: 48

## Стратегија

Изоштрите добро ваше умеће. Срећа вам овде неће много помоћи. Гледајте да не покривате карте које ће вам ускоро требати. Размишљајте да чувате једну резерву само за краљеве (пошто су они последње карте које иду на сваки „темељ“).