# Glenwood

Rosanna Yuen-ek idatzia

## Konfigurazioa

Karta mota | Karta sorta estandarra
Sorta | Goiko ezkerreko pila. Karta-sortaren gainerako zatia hemen kokatzen da mahaian eskualdi bat banatutakoan. Kartak banan-banan iraultzen dira hondarrera. Birbanaketa bakarra.
Hondarra | Sortatik hartzeko. Jokoan erabiltzeko prest dago goiko karta.
Oinarria | Lau pila goian, eskuinean. Lehen oinarria jokalariak hasten du. Horretarako, biltegietako karta bat hautatu behar du. Oinarriak gorantz osatu behar dira irudiaren arabera, erregetik batekora jarraituz beharrezkoa denean.
Biltegiak | Hiru kartako lau pila ezkerreko aldean, gora begira. Biltegi-pila bakoitzeko goiko karta jokorako prest dago. Ezin da kartarik jarri biltegi-pila hutsetan.
Mahaia | Lau pila oinarrien azpian. Jarri karta bat pila bakoitzean, gora begira. Mahaiko pilak beherantz osa daitezke, koloreak txandakatuz. Gaineko karta oinarrian jar daiteke. Pila osoak beste mahai batean erabil daitezke.

## Xedea

Karta guztiak oinarri-piletara eramatea.

## Arauak

Lehenik eta behin erabilgarri dagoen karta bat hautatu behar da lehen oinarrirako. Gainerako oinarriek balio horrekin hasi behar dute.

Oinarriak gorantz osatu behar dira irudiaren arabera, erregetik batekora jarraituz beharrezkoa denean. Karta bat oinarri-pila batean jarritakoan, karta hori ezin da jokoan erabili.

Mahaiko piletako kartak beherantz osatzen dira, koloreak txandakatuz. Karta-pila osoak mahaiko beste pila batera mugi daitezke. Mahaiko toki hutsak biltegietako kartekin bete daitezke, edo, biltegiak hutsik badaude, hondarreko kartekin.

Kartak banaka iraultzen dira pilatik hondarrera. Birbanaketa bakarra.

## Puntuak

Oinarri-piletan kokatutako karta bakoitzeko, puntu bat.

Puntuaziorik altuena: 52

## Estrategia

Arretaz jokatu lehen oinarri-pila hautatzean. Saiatu biltegiko kartak lehenbailehen ateratzen. Batzuetan garrantzitsuagoa da kartak jokoan uztea oinarrietara eramatea baino.